Държавен вестник, бр. 76, 2023 г., стр. 39

БРОЙ  76	
Д Ъ Р Ж А В Е Н  В Е С Т Н И К 	
СТР.  39  
ПОСТАНОВЛЕНИЕ № 132 
ОТ 1 СЕПТЕМВРИ 2023 Г.
за одобряване на допълнителни разходи по 
бюджета на Министерството на вътрешните 
работи за 2023 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разхо­
ди в размер 150 000 000 лв. по бюджета на 
Министерството на вътрешните работи за 
2023 г. за увеличаване на основните заплати на 
персонала в системата на Министерството на 
вътрешните работи считано от 1 август 2023 г. 
с 10 на сто, както и допълнително увеличение 
със 100 лв. на основните възнаграждения на 
служителите, заемащи длъжности по т. 2 – 13 
и 15 от приложение № 2 към чл. 2, ал. 1 и 2 
от Наредба № 8121з-919 от 13 юли 2017 г. за 
размера на основните месечни възнаграждения 
на държавните служители по чл. 142, ал. 1, 
т. 1 и ал. 3 от Закона за Министерството на 
вътрешните работи и размера на началните 
и максималните заплати за длъжност на ли­
цата, работещи по трудово правоотношение, 
издадена от министъра на вътрешните работи, 
включително за други плащания за персонала 
(за време на разположение; за специфични 
служебни дейности и условия за работа; за 
постигнати резултати; за облекло; за порцион 
и пътни пари по време на платен годишен 
отпуск), както следва:
1. увеличение с 10 на сто на основните 
заплати на персонала, както и допълнително 
увеличение със 100 лв. на основните възнаг-
раждения на служителите, заемащи длъж­
ности по т. 2 – 13 и 15 от приложение № 2 
към чл. 2, ал. 1 и 2 от Наредба № 8121з-919 
от 13 юли 2017 г. –  със сумата 86 000 000 лв.;
2. увеличение на допълнителното въз­
награждение за време на разположение от 
0,35 лв. на час на 0,50 лв. на час със сумата 
500 000 лв.;
3. увеличение на допълнителното въз­
награждение за изпълнение на специфични 
служебни дейности на държавните служители 
по Закона за Министерството на вътрешните 
работи (оперативни, издирвателни и др.), като 
базата за определяне се увеличи от 50 на сто 
(190 лв.) на 100 на сто (380 лв.) от утвърдената 
със Закона за държавния бюджет на Репуб-
лика България за съответната година база за 
определяне размера на основното месечно 
възнаграждение за най-ниската длъжност 
по чл. 177, ал. 2 и чл. 180, ал. 2 от Закона за 
МВР – със сумата 24 000 000 лв.;
4. увеличение на допълнителното възнаг-
раждение за постигнати резултати (ДВПР) 
в служебната дейност – от 280 лв./год. за 
държавни служители по Закона за Министер­
ството на вътрешните работи на 780 лв./год., 
от 220 лв./год. за държавни служители по 
Закона за държавния служител и лицата, 
работещи по трудово правоотношение, на 
610 лв./год. – със сумата 15 000 000 лв.;
5. увеличение на сумата за облекло за 
неносещите униформа държавни служители 
по Закона за Министерството на вътрешни­
те работи от 400 лв. на 800 лв. – със сумата 
7 000 000 лв.;
6. увеличение на левовата равностойност 
на храна (порцион) от 120 лв. на 200 лв. – със 
сумата 14 000 000 лв.;
7. увеличение на размера на допълнителното 
възнаграждение при специфични условия за 
работа с микроскоп и/или видеодисплей от 
4 лв. на 10 лв. – със сумата 500 000 лв.;
8. увеличение на размера на пътните пари 
по време на платен годишен отпуск от 35 лв. 
на 120 лв. – със сумата 3 000 000 лв.
(2) Средствата по ал. 1 да се осигурят за 
сметка на предвидените разходи в централния 
бюджет за изпълнение на политики по чл. 1, 
ал. 5, т. 9.1 от Закона за държавния бюджет 
на Република България за 2023 г.
Чл. 2. Със сумата по чл. 1, ал. 1 да се 
увеличат разходите по показател „Персонал“, 
както следва:
1. „Политика в областта на противодей­
ствието на престъпността и опазването на 
обществения ред“, бюджетна програма „Про­
тиводействие на престъпността, опазване на 
обществения ред и превенция“ – 99 826 000 лв.;
2. „Политика в областта на защитата 
на границите и контрол на миграционните 
процеси“, бюджетна програма „Граничен 
контрол, охрана на държавната граница, 
регулиране и контрол на миграционните 
процеси“ – 18 248 000 лв.;
3. „Политика в областта на пожарната 
безопасност и защитата на населението при 
извънредни ситуации“, бюджетна програма 
„Пожарна безопасност и защита на населе­
нието при пожари, бедствия и извънредни 
ситуации“ – 23 111 000 лв.;
4. „Политика в областта на управлението и 
развитието на системата на Министерството 
на вътрешните работи“ – 8 815 000 лв., в т.ч.:
а) бюджетна програма „Информационно 
осигуряване и административно обслужва­
не“ – 5 040 000 лв.;
б) бюджетна програма „Медицинско об­
служване“ – 2 434 000 лв.;
в) бюджетна програма „Научни изслед­
вания и разработки, обучения и квалифика­
ция“ – 1 341 000 лв.
Чл. 3. Министърът на вътрешните работи 
да извърши съответните промени по бюджета 
на Министерството на вътрешните работи за 
2023 г. и да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2023 г.
Заключителни разпоредби
§ 1. В Постановление № 235 на Минис­
терския съвет от 2014 г. за определяне на